CELEX: 32018R1207
Language: mt
Date: 2018-08-27 00:00:00
Title: Regolament ta' Implimentazzjoni tal-Kummissjoni (UE) 2018/1207 tas-27 ta' Awwissu 2018 dwar il-klassifikazzjoni ta' ċerti prodotti fin-Nomenklatura Magħquda

30.8.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 220/1
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/1207
         tas-27 ta' Awwissu 2018
         dwar il-klassifikazzjoni ta' ċerti prodotti fin-Nomenklatura Magħquda
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
         Billi:
         
                     (1)
                  
                  
                     Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), jeħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
                  
               
                     (2)
                  
                  
                     Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata fuqha parzjalment jew kollha kemm hi, jew li żżid kwalunkwe sottodiviżjoni addizzjonali magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati t-tariffi u miżuri oħra relatati mal-kummerċ tal-prodotti.
                  
               
                     (3)
                  
                  
                     Skont dawk ir-regoli ġenerali, il-prodotti deskritti fil-kolonna (1) tat-tabella stabbilita fl-Anness jenħtieġ li jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
                  
               
                     (4)
                  
                  
                     Jixraq li jiġi stipulat li l-informazzjoni vinkolanti dwar it-tariffi maħruġa għall-prodotti kkonċernati minn dan ir-Regolament u li ma tikkonformax ma' dan ir-Regolament, tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu jenħtieġ li jkun ta' tliet xhur.
                  
               
                     (5)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
                  
               ADOTTAT DAN IR-REGOLAMENT:
         
            Artikolu 1
            Il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
         
         
            Artikolu 2
            L-informazzjoni vinkolanti dwar it-tariffi li ma tkunx konformi ma' dan ir-Regolament tista' tibqa' tiġi invokata skont l-Artikolu 34(9) tar-Regolament (UE) Nru 952/2013 għal perjodu ta' tliet xhur mid-data tad-dħul fis-seħħ ta' dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-27 ta' Awwissu 2018.
            
               
                  Għall-Kummissjoni,
               
               
                  F'isem il-President,
               
               Stephen QUEST
               
                  Direttur Ġenerali
               
               
                  Direttorat Ġenerali għat-Tassazzjoni u l-Unjoni Doganali
               
            
         
         
            (1)  ĠU L 269, 10.10.2013, p. 1.
         
            (2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
      
      
         
            ANNESS
            
                        Deskrizzjoni tal-prodotti
                     
                     
                        Klassifikazzjoni
                        (Kodiċi NM)
                     
                     
                        Raġunijiet
                     
                  
                        (1)
                     
                     
                        (2)
                     
                     
                        (3)
                     
                  
                        Oġġett magħmul mill-azzar mhux illigat illaminat bis-sħana b'kisja tal-azzar ta' fidda u nikil.
                        Għandu l-forma ta' tapp tond, b'dijametru ta' 2,7 cm, bil-parti ċentrali kemxejn konvessa, milwija biex tifforma toqba li għandha spazji żgħar ta' arja. It-tapp huwa marbut ma' virga bil-kamin u vojta minn ġewwa (b'dijametru ta' 0,5 cm). It-tul totali tal-oġġett huwa ta' 2,5 cm.
                        L-oġġett huwa mfassal biex jintuża bħala element ta' sintonizzazzjoni f'filtru speċifiku tal-banda passanti (il-filtru tal-banda passanti jintuża fl-istazzjonijiet bażi tan-netwerk ċellulari biex jittrażmetti sinjali ta' ċerti frekwenzi) li jgħarbel il-frekwenzi għoljin u baxxi billi jiġi invitat fix-xażi tal-filtru.
                        Huwa parti essenzjali fil-proċess tas-sintonizzazzjoni li matulu t-tapp tond jaġixxi bħala reżonatur. F'każ ta' xi ħsara fil-wiċċ ta' dan it-tapp tond, ikun hemm distorsjoni tal-mewġ tal-frekwenza tar-radju.
                        Ara l-istampa (*1).
                     
                     
                        8517 70 00 
                     
                     
                        Il-klassifikazzjoni hija determinata mir-regoli ġenerali 1 u 6 għall-interpretazzjoni tan-Nomenklatura Magħquda, bin-Nota 2(b) tat-Taqsima XVI, u bil-kliem tal-kodiċijiet NM 8517  u 8517 70 00 .
                        Peress li l-funzjoni tal-oġġett mhijiex li jassembla jew jorbot prodott, ma jistax jiġi kklassifikat bħala vit jew bolt. B'hekk, ma jistax jiġi kkunsidrat bħala parti ta' użu ġenerali kif imsemmi fin-Nota 2 tat-Taqsima XV. Għaldaqstant, il-klassifikazzjoni taħt l-intestatura 7318  hija eskluża.
                        L-oġġett jifforma parti mill-istazzjonijiet bażi tan-netwerk ċellulari skont it-tifsira tan-Nota 2(b) tat-Taqsima XVI peress li huwa essenzjali għall-operat tagħhom, minħabba d-disinn u d-dimensjonijiet speċifiċi tal-oġġett u ma jistax jintuża għal għanijiet oħra (ara l-kawża C-152/10 Unomedical ECLI:EU:C:2011:402, il-paragrafu 29).
                        B'hekk l-oġġett irid jiġi kklassifikat skont il-kodiċi NM 8517 70 00  bħala parti minn tagħmir għat-trasmissjoni jew riċezzjoni ta' vuċi, immaġni jew data oħra f'netwerk ikkollegat bla wajer.
                     
                  
               (*1)  L-istampa għandha tintuża biss għal finijiet ta' informazzjoni.